ΚΑΝΟΝΙΣΜΟΣ (ΕΚ) αριθ. 1470/98 ΤΗΣ ΕΠΙΤΡΟΠΗΣ της 1ης Ιουλίου 1998 για την παράταση για μια συμπληρωματική δοκιμαστική περίοδο του συστήματος σωρευτικής είσπραξης στον τομέα του ρυζιού που θεσπίστηκε από τον κανονισμό (ΕΚ) αριθ. 703/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3072/92 του Συμβουλίου, της 22ας Δεκεμβρίου 1995, περί κοινής οργανώσεως αγοράς στον τομέα του ρυζιού (1), όπως τροποποιήθηκε από τον κανονισμό (ΕΚ) αριθ. 192/98 (2), και ιδίως το άρθρο 11 παράγραφος 4 και το άρθρο 21,
Εκτιμώντας:
ότι, με τον κανονισμό (ΕΚ) αριθ. 703/97 της Επιτροπής (3), όπως τροποποιήθηκε από τον κανονισμό (ΕΚ) αριθ. 1403/97 (4), καθιερώθηκε σύστημα σωρευτικής είσπραξης (ΣΣΕ) που αποσκοπεί στον καθορισμό ορισμένων δασμών κατά την εισαγωγή για το αποφλοιωμένο ρύζι για δοκιμαστική περίοδο από 1η Ιουλίου 1997 έως 30 Ιουνίου 1998 7 ότι, λόγω ελλείψεως, σχετικών αποτελεσμάτων για τις δύο δοκιμαστικές περιόδους που έχουν προβλεφθεί από το σύστημα αυτό, δεν κατέστη δυνατό να γίνει η αξιολόγηση αυτού 7 ότι πρέπει, συνεπώς, να παραταθεί το ΣΣΕ για συμπληρωματική δοκιμαστική περίοδο από την αρχή της ισχύος του παρόντος κανονισμού έως τις 31 Δεκεμβρίου 1998 7
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρος της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το σύστημα σωρευτικής είσπραξης (ΣΣΕ), που θεσπίστηκε από τον κανονισμό (ΕΚ) αριθ. 703/97 για αρχική δοκιμαστική περίοδο από 1ης Ιουλίου 1997 έως 30 Ιουνίου 1998, παρατείνεται για συμπληρωματική δοκιμαστική περίοδο από την αρχή της ισχύος του παρόντος κανονισμού έως τις 31 Δεκεμβρίου 1998.
Οι διατάξεις του κανονισμού (ΕΚ) αριθ. 703/97 εφαρμόζονται με την επιφύλαξη των διατάξεων του παρόντος κανονισμού.
2. Η καταχώρηση των εισαγωγέων που πραγματοποιείται σύμφωνα με το άρθρο 2 παράγραφος 2 του κανονισμού (ΕΚ) αριθ. 703/97 εξακολουθεί να ισχύει για όλη τη συμπληρωματική δοκιμαστική περίοδο.
3. Κατά την πρώτη αίτηση χορηγήσεως του πιστοποιητικού εισαγωγής για τη συμπληρωματική δοκιμαστική περίοδο, ο εισαγωγέας δύναται, αμετακλήτως για όλη την εν λόγω περίοδο και για όλες τις παρτίδες τις οποίες εισάγει:
- να αποσύρει τη δήλωση που έχει κάνει σύμφωνα με το άρθρο 2 παράγραφος 2 στοιχείο γ) του κανονισμού (ΕΚ) αριθ. 703/97,
- να δηλώσει εάν επιλέγει για την προσαρμογή των εισαγωγικών δασμών σύμφωνα με το άρθρο 10 παράγραφος 2 του κανονισμού (ΕΚ) αριθ. 703/97.
4. Οι αναφορές που γίνονται στον κανονισμό (ΕΚ) αριθ. 703/97:
- στη δοκιμαστική περίοδο,
- στο πρώτο ήμισυ ή στο δεύτερο ήμισυ της δοκιμαστικής περιόδου,
- στο πρώτο ή/και στο δεύτερο ήμισυ της δοκιμαστικής περιόδου,
επεκτείνονται και θεωρείται ότι αφορούν τη συμπληρωματική δοκιμαστική περίοδο.
5. Το παράρτημα του κανονισμού (ΕΚ) αριθ. 703/97 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Ιουλίου 1998.